burgasdotpro/wikipedia huggingface dataset:
Académie des sciences

Académie des sciences (), v roku 1666 pri jej založení pod názvom "l’Académie royale des sciences", je jedna z piatich akadémií zoskupených do Institut de France. Združuje francúzskych vedcov a pridružuje vybraných zahraničných vedcov. Podporuje a ochraňuje ducha výskumu a prispieva k pokroku vo vedách a ich aplikáciách.
Súčasná Académie des sciences.
V roku 1816 Académie des sciences našla svoju autonómiu v rámci reformovaného inštitútu Institut de France. Najvyšší predstaviteľ štátu zostal jej ochrancom. Dôležitý vývoj nastal v roku 1835, keď pod vplyvom Françoisa Arago začali vychádzať prvé vydania "Comptes rendus", ktoré sa stali najdôležitejším nástrojom šírenia výsledkov výskumov a vedeckých prác domácich a zahraničných vedcov.
Na začiatku 20. storočia Académie des sciences z dôvodov zmien v demografii zaznamenala relatívny pokles vplyvu. Zoči-voči zrýchlenému rozvoju vedeckých výskumov vo Francúzsku musela Académie des sciences prispôsobiť štruktúry.
Uskutočnila hlbokú reformu. Prvá zmena 2. mája 2002 umožnila zvolenie 26 nových členov. Druhá zmena bola vyhlásená 31. januára 2003. Zákon o výskumnom programe č. 2006-450 z 18. apríla 2006 urobil z Académie des sciences právnickú osobu podľa verejného práva s osobitným postavením.
Účasť žien.
Académie des sciences odmietla Émilie du Châtelet (†1749) a Mariu Curieovú-Skłodowskú napriek jej udelenej Nobelovej cene za fyziku v 1903. Prvou korešpondujúcou členkou Académie des sciences bola Marguerite Perey v roku 1962. Prvou riadnou zvolenou členkou sa stala Yvonne Choquet-Bruhat v roku 1979.
Zoznam členov akadémie vied Francúzska

Zoznam členov akadémie vied:
Čiastočné rezervy

Čiastočné rezervy alebo čiastkové rezervy alebo (jazykovo nevhodne ale často) frakčné rezervy (z angl. "fractional reserves") sú:
Rezervami sa tu myslia peniaze centrálnej banky vlastnené komerčnou bankou, t.j. vklady komerčnej banky na bežnom účte v centrálnej banke. Tieto vklady si môže komerčná banka kedykoľvek dať vyplatiť v podobe bankoviek alebo mincí.
Prax či systém, v ktorej/ktorom sa od bánk a podobných inštitúcií požadujú frakčné rezervy sa volá systém či bankovníctvo čiastočných/čiastkových/frakčných rezerv alebo frakčné bankovníctvo (angl. "fractional reserve banking/system, fractional deposit banking/system, fractional banking"). 
Hlavný zmysel existencie (frakčných) rezerv je zabezpečiť, aby komerčné banky boli aj príkazom nútené byť aspoň čiastočne opatrné a držali aspoň časť vkladov v podobe dôveryhodných peňazí (t.j. peňazí centrálnej banky).
Následky.
Možnosť meniť sadzbu povinných minimálnych rezerv je jedným z nástrojov monetárnej politiky a umožňuje teda centrálnej banke riadiť ekonomiku. Podrobnejšie pozri článok povinné minimálne rezervy a monetárna politika. 
Skutočnosť, že rezervy komerčných bánk sú len frakčné a nie stopercentné, v kombinácii so skutočnosťou, že ľudia sú v bežnom živote ochotní akceptovať platby prevodom medzi účtami komerčných bánk ako platné peniaze, umožňuje komerčným bankám aktívne vytvárať nové peniaze púhym (ľubovoľným) zápisom v účtovných knihách, t.j. dnes v počítači (t.j. peniaze v štáte nevytvára len centrálna banka štátu, ale - a to predovšetkým - aj jednotlivé komerčné banky). K tomu pozri peniaze. Keby bola povinnosť mať rezervy vo výške 100% vkladov, nebolo by možné, aby komerčné banky samé vytvárali peniaze tak ako je tomu dnes a všetky peniaze komerčnej banky by museli pochádzať z vkladov občanov (a teda by peniaze v konečnom dôsledku vytvárala len centrálna banka). 
Skutočnosť, že rezervy komerčných bánk sú len frakčné a nie stopercentné okrem toho spôsobuje, že v prípade tzv. runu na banky komerčné banky nevyhnutne musia zbankrotovať, pretože pri systéme čiastočných rezerv per definitionem nemajú dosť dôveryhodných peňazí (t.j. peňazí centrálnej banky, čiže rezerv) na vyplatenie vkladov v nich. Z iného pohľadu však skutočnosť, že rezervy sú aspoň frakčné a nie nulové, napomáha tomu, aby banky boli nútené byť aspoň čiastočne opatrné a držali aspoň časť vkladov v podobe dôveryhodných peňazí; to je nakoniec pôvodný dôvod existencie rezerv.
Slovenská hokejbalová extraliga mužov 2011/12

Slovenská hokejbalová extraliga mužov v sezóne 2011/12 bol 22. ročník extraligy hokejbalistov, najvyššej hokejbalovej súťaže mužov na Slovensku, kontrolovanej Slovenskou hokejbalovou úniou (SHbÚ). Titul obhajil tím HBK Nitrianski rytieri Nitra, ktorý v repríze minulosézonneho finále vyhral nad Reebok Ružinov Bratislava.
Systém súťaže.
Po základnej časti, v ktorej hral každý s každým jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 3 víťazné zápasy, v ktorých prvé 2 zápasy sa hrali na ihrisku lepšie umiestneného tímu. Posledný celok hral baráž o zotrvanie v extralige. Bodovanie:
V barážových zápasoch bol hrací čas 2 x 15 min a miesto predĺženia sa hrali hneď samostatné nájazdy.
Účastníci.
Pozn: Družstvo HbK 87 Skalica, ktoré skončil v minulej sezóne na 4. mieste, sa neprihlásilo do súťaže.
Baráž o extraligu.
&lt;br&gt;
Do extraligy v sezóne 2012/13 postúpil tím HBK 87 Skalica.
Henrich V. (Svätá rímska ríša)

Henrich V. (* 8. január 1086 - † 23. máj 1125, Utrecht) bol cisár rímsko-nemeckej ríše. Patril k sálskej dynastii. 
Životopis.
Henrich sa narodil ako najmladšie dieťa cisára Henricha IV. a Berty Savojskej.
Korunovaný bol už v roku 1098, v roku 1104 sa postavil proti otcovi, zajal ho a donútil vzdať sa trónu. Ďalšiemu boju medzi otcom a synom zabránila Henrichova smrť v roku 1106 a Henrich V. sa stal rímskym kráľom, ale cisársku korunu získal až v roku 1111.
V roku 1109 podnikol pod zámienkou ochrany práv ašpiranta na poľský kniežací stolec Zbigniewa, brata Boleslava III. Krivoústého, výpravu do Poľska, ale bol porazený v bitke na Psích poliach. V januári 1110 na stretnutí v Rokycanoch potvrdil vládu českého kniežaťa Vladislava I.
Najprv, rovnako ako jeho otec, presadzoval protipápežskú politiku. Nakoniec však s cirkvou v roku 1122 uzatvoril tzv. konkordát wormský, dôležitý medzník, oficiálne zakončujúci boje o investitúru. V tejto zmluve sa Henrich V. a pápež Kalixt II. dohodli na kompromise ohľadne práva ustanovovať cirkevný hodnostárov. Tých naďalej vyberal pápež, ale len za prítomnosti cisára. Pápež potom zvolenému hodnostárovi odovzdal prsteň (symbol cirkevnej moci) a cisár žezlo (symbol moci svetskej). Ani táto dohoda ale neznamenala koniec sporov medzi pápežmi a cisármi.
Koniec sálskej dynastie.
Henrich V. sa v roku 1114 v Mainzi oženil s Matildou Anglickou (* 1101 – † 1167), ale zomrel bez potomkov a to znamenalo i koniec vládnucej dynastie. Srdce a vnútornosti panovníka boli pochované v katedrále sv. Martina v Utrechte a zvyšok ostatkov v Speyeri.
Robert

Robert môže byť:
Akadémia vied

Akadémia vied je súčasť názvu (alebo priamo názov) najvyšších vedeckých (v anglicky hovoriacich štátoch len prírodovedeckých) ustanovizní vo viacerých štátoch.
Toto je prehľad akadémií vied jednotlivých štátov.
Eurydiké (dcéra Amfiaraa)

Eurydiké alebo Eurydika alebo zriedkavo Eurydike (starogr. Εὐρυδίκη – Eurydiké, ) je v gréckej mytológii dcéra Amfiaraa, kráľa v Argu a jeho manželky Eryfily.
Eurydika mala troch súrodencov, bratov známych veštcov, Amfilocha a Alkmaióna a sestru Démónassu, manželku Thersandra. 
Pausanias v druhom storočí popisuje pri návšteve chrámu bohyne Héry v Olympii archaické votívne predmety. Na jednom z nich videl zobrazenie aj s opisom, predstavujúce Eurydiku, Demónassu a Alkmaóna vedľa ich matky Erifyly, pred domom ich otca Amfiaraa.
Hydratácia

Hydratácia môže byť:
Boeing E-3 Sentry

Boeing E-3 Sentry je lietadlo včasnej výstrahy (AWACS) vyvinuté spoločnosťou Boeing, ktorá je hlavným dodávateľom. Je derivátom Boeingu 707, pričom poskytuje stály dohľad za každého počasia, velenie, kontrolu a komunikácie a je používaný v United States Air Force (USAF), NATO, Royal Air Force (RAF), Armée de l'Air (ARA) a Al-Quwwat al-Jawwiyya al-Sa’udiyya. E-3 je významný charakteristickým rotujúcim radarom nad trupom lietadla. Jeho výroba bola ukončená v roku 1992 po 68 vyrobených kusoch.
Špecifikácie (USAF/NATO).
"Technické údaje pochádzajú z" Globalsecurity.org.
Bard (Loire)

Bard je francúzska obec, ktorá sa nachádza v departemente Loire, v regióne Rhône-Alpes.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Jas (Loire)

Jas je francúzska obec, ktorá sa nachádza v departemente Loire, v regióne Rhône-Alpes.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Icaronycteris

Icaronycteris je vyhynutý rod jedného z najranejších typov netopiera. Žil v období raného eocénu, pred približne 52,2 miliónmi rokov. Poznáme ho na základe niekoľkých jedincov nájdených v bridliciach súvrstvia Green River v štáte Wyoming v USA.
Opis.
Icaronycteris bol dlhý okolo 14 cm a mal rozpätie krídel až 37 cm. Podobne ako iné hmyzožravé netopiere, aj Icaronycteris pravdepodobne lovil v noci. Na lov za tmy sa orientoval pomocou vysokofrekvenčných zvukov (Icaronycteris pravdepodobne používal echolokačný systém rovnako ako súčasné netopiere). Na rozdiel od súčasných netopierov mal Icaronycteris oveľa dlhší chvost a na jeho prvom prste sa nachádzal pazúr, ktorý nevybiehal do krídlovej blany. Podobne ako súčasné netopiere, aj Icaronycteris mohol svoje chodidlá otočiť dozadu, aby sa mohol zavesiť dole hlavou.
Austrálske národné inline hokejové družstvo žien

Austrálske národné inline hokejové družstvo žien je ženský národný inline hokejový tím Austrálie, ktorý ho reprezentuje v medzinárodných inline hokejových súťažiach a zápasoch. Funguje pod záštitou Austrálskeho zväzu inline hokeja (ILHA). Družstvo sa prvýkrát predstavilo hneď na prvom ženskom turnaji majstrovstiev sveta FIRS v roku 2002. Najlepším výsledkom národného tímu je bronz na svetovom šampionáte práve z roku 2002. Družstvo sa okrem MS pravidelne predstavuje aj na kontinentálnych majstrovstvách Oceánie.
Novozélandské národné inline hokejové družstvo žien

Novozélandské národné inline hokejové družstvo žien je ženský národný inline hokejový tím Nového Zélandu, ktorý ho reprezentuje v medzinárodných inline hokejových súťažiach a zápasoch. Funguje pod záštitou Novozélandskej asociácie inline hokeja (NZIHA). Družstvo sa prvýkrát predstavilo na majstrovstvách sveta FIRS v roku 2004. Ďalšie účinkovanie prišlo až o 9 rokov neskôr, na MS 2013, na ktorom dosiahlo družstvo v podobe bronzovej medaily najväčší úspech. Družstvo sa okrem MS pravidelne predstavuje aj na kontinentálnych majstrovstvách Oceánie.
Namíbijské národné inline hokejové družstvo žien

Namíbijské národné inline hokejové družstvo žien je ženský národný inline hokejový tím Namíbie, ktorý ho reprezentuje v medzinárodných inline hokejových súťažiach a zápasoch. Funguje pod záštitou Namíbijskej asociácie ľadového a inline hokeja (NIIHA). Družstvo sa prvýkrát predstavilo na majstrovstvách sveta FIRS v roku 2008. Jeho najlepším výsledkom je 6. miesto, ktoré dosiahlo v roku 2014.
Japonské národné inline hokejové družstvo žien

Japonské národné inline hokejové družstvo žien je ženský národný inline hokejový tím Japonska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Japonskej federácie športov na kolieskových korčuliach (JRSF). Družstvo sa prvýkrát predstavilo hneď na prvom ženskom turnaji majstrovstiev sveta FIRS v roku 2002. Jeho najlepším výsledkom je 4. miesto na svetovom šampionáte z roku 2002.
Kleité

Kleité alebo Kleita alebo zriedkavo Kleite ("Kleité") môže byť v gréckej mytológii:
Los Alamos

 
Los Alamos je mesto v americkom štáte v Nové Mexiko. Má asi dvanásťtisíc obyvateľov (2010). 
V meste sídli Los Alamos National Laboratory.
Singapurské národné inline hokejové družstvo žien

Singapurské národné inline hokejové družstvo žien je ženský národný inline hokejový tím Singapuru, ktorý ho reprezentuje v medzinárodných inline hokejových súťažiach a zápasoch. Funguje pod záštitou Singapurskej federácie športov na kolieskových korčuliach (RSS). Družstvo sa prvýkrát predstavilo na majstrovstvách sveta FIRS v roku 2003. Najlepším výsledkom družstva je 7. miesto na svetovom šampionáte z roku 2007, i keď na nich skončilo na poslednej pozícii bez bodového zisku, tak ako pri všetkých jeho vystúpeniach na MS.
Čínske národné inline hokejové družstvo žien

Čínske národné inline hokejové družstvo žien je ženský národný inline hokejový tím Číny, ktorý ho reprezentuje v medzinárodných inline hokejových súťažiach a zápasoch. Funguje pod záštitou Čínskej asociácie kolieskového korčuľovania (CRSA). Družstvo sa prvýkrát predstavilo na majstrovstvách sveta FIRS v roku 2010. Skončilo na nich na poslednej 8. pozícii, keď nezvíťazilo ani v jednom dueli. O tri roky skončilo na 12. mieste, keď sa dostalo cez družstvo . V rokoch 2012 a 2014 sa stalo na majstrovstvách Ázie, turnaje ktorých organizovala práve Čína, kontinentálnym majstrom.
Bjelašnica (vrch)

Bjelašnica () je najvyšší vrch rovnomenného masívu. Dosahuje nadmorskú výšku a na jeho vrchole sa nachádza meteorologická stanica.
Poloha.
Vrch leží v pohorí Bjelašnica, ktoré je súčasťou Dinárskej horskej sústavy. Nachádza sa približne 15 km juhozápadne od hlavného mesta Sarajevo.
Bjelašnica

Bjelašnica môže byť:
SELECT Extraliga vo futsale 2011/12

SELECT Extraliga vo futsale v sezóne 2011/12 bol 19. ročník extraligy futsalistov, najvyššej futsalovej súťaže mužov na Slovensku, kontrolovanej Slovenským futbalovým zväzom (SFZ). Po siedmykrát sa víťazom stal tím Slov-matic FOFO Bratislava.
Systém súťaže.
Po základnej časti, v ktorej hrá každý s každým jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 2 víťazné zápasy, v ktorých prvé zápasy sa hrali na ihrisku lepšie umiestneného tímu. Posledné 2 celky hrali baráž o zotrvanie v extralige.
Tabuľka po základnej časti.
1 Trnave bolo po ukončení základnej časti odrátaných 15 bodov.
Baráž o extraligu.
Makroteam Žilina sa udržal v extralige aj na sezónu 2012/13, do ktorej postúpil aj FK Prešov.
Eurydiké (dcéra Adrasta)

Eurydiké alebo Eurydika alebo zriedkavo Eurydike (starogr. Εὐρυδίκη – Eurydiké, ) je v gréckej mytológii dcéra Adrasta, syna argejského kráľa Talaa.
Podľa starogréckeho autora Apollodora sa Eurydiké vydala za zakladateľa Tróje Ila, mladšieho syna dardanského kráľa Tróa. 
S ním sa potom splodila syna Laomedonta, ktorý bol následníkom svojho otca na trójskom tróne, a dcéru Themistu alebo Themis, starú matku Aineia.
Aston Martin DBS V12

Aston Martin DBS V12 je grand tourer a zároveň vysokovýkonná verzia modelu DB9, ktorý od roku 2007 vyrába britská automobilka Aston Martin. Automobilka už raz použila názov DBS na grand toureri z rokov 1967–72. Model DBS nahradil vlajkovú loď Vanquish S.
Automobil je vyrábaný v závode v Gaydone v grófstve Warwickshire. Jeho motor je vyrábaný v závode v Kolíne nad Rýnom v Nemecku.
2008 na Slovensku

Tento článok obsahuje výpis významných udalostí v roku 2008 na Slovensku.
Eurydiké (dcéra Danaa)

Eurydiké (iné zápisy: Eurydika, zriedkavo Eurydike; "Eurydiké", ) je v gréckej mytológii jedna z päťdesiatich dcér Danaa, praotca kmeňa Danaov a najády Polyxo.
Podľa starogréckeho autora Apollodora sa Eurydika vydala za Dryanta jedného z päťdesiatich synov Aigypta, syna egyptského kráľa Béla Ale podľa iného antického zdroja, keď Aigyptos chcel násilím oženiť svojich päťdesiat synov s päťdesiatimi Danaidami, aby rozšíril svoje územie a moc, otec Danaos nariadil svojim dcéram, aby počas svadobnej noci svojich ženíchov zavraždili. Poslúchli všetky, okrem Hypermnéstry.
2001 na Slovensku

Tento článok obsahuje výpis významných udalostí v roku 2001 na Slovensku.
2010 na Slovensku

Tento článok obsahuje výpis významných udalostí v roku 2010 na Slovensku.
Shirley Jane Templová

Shirley Jane Templová (angl. Shirley Jane Temple; * 23. apríl 1928, Santa Monica, Kalifornia, USA – † 10. február 2014, Woodside, Kalifornia) bola americká filmová herečka, diplomatka a politička. V politike a diplomacii pôsobila pod menom Shirley Templová-Blacková. V rokoch 1989 – 1992 bola veľvyslankyňou USA v Česko-Slovensku..
Životopis.
Narodila sa v Santa Monike v Kalifornii vo veľmi skromných pomeroch. Od štyroch rokov hrala vo filme, rýchlo sa stala veľmi známou a obdivovanou detskou filmovou herečkou. Už v roku 1934 (vo svojich šiestich rokoch) bola ocenená pri udeľovaní filmových Oscarov. Ako deväťročná mala mesačný príjem v desiatkach tisícov dolárov. Jej podoba sa objavovala na kozmetike, bábiky Shirley boli hitom a predávali sa po miliónoch.
V roku 1944 sa vydala za herca Johna Agara. Po troch rokoch manželstva sa im narodila dcéra Linda Susan (* 1948). Čoskoro potom podala Shirley žiadosť o rozvod a odišla od filmu. Odcestovala na Havaj, kde poznala muža, ktorý vraj nikdy nevidel žiadny jej film: podnikateľa Charlesa Aldena Blacka. V roku 1950 sa zobrali, narodil sa im syn Charlie (* 1952) a dcéra Lori (* 1954). Manželstvo skončilo jeho smrťou v roku 2005. Koncom päťdesiatich rokov sa znovu krátko objavila ako herečka, tentoraz v divadle a televízii, naposledy objavila v seriáli Shirley Temple's Storybook (1958 - 1961). Potom sa začala venovať charite a politike.
Politika.
Ako členka Republikánskej strany zastávala niekoľko postov v politike a diplomacii:
Stredoeurópska volejbalová zonálna asociácia

Stredoeurópska volejbalová zonálna asociácia (, skr. MEVZA) je európska regionálna volejbalová asociácia, ktorá združuje volejbalové zväzy (niektorých) stredoeurópskych a juhovýchodoeurópskych štátov. Vznikla v roku 2005 a sídli vo Viedni, v Rakúsku. Združuje 6 národných volejbalových zväzov a na jej čele stojí Rakúšan Karl Hanz. MEVZA je členom Európskej volejbalovej konfederácie (CEV). 
Hlavným podujatím, ktoré MEVZA organizuje, je Stredoeurópska liga klubových celkov v mužskej i ženskej kategórii.
Podujatia.
Kluby
Národné tímy
Eurydiké (manželka Aineia)

Eurydiké alebo Eurydika alebo zriedkavo Eurydike (starogr. Εὐρυδίκη – Eurydiké, ) bola v epose Kypria manželka Aineia, syna dardanského kráľa Anchisa.
Starogrécky autor Pasanias cituje z dnes už strateného epického diela Kypria, legendárneho gréckeho básnika archaického obdobia Lescha (zachovali sa z neho len fragmenty), v ktorom je manželkou Aineia uvedená Eurydika, namiesto Kreousy.(Na dielo Kypria sa odkazuje aj Herodotos, neskôr sa toto dielo stratilo)
Osrblianka

Osrblianka môže byť:
Database as a service

Database as a service (skr. DaaS) je typ software as a service. Je to organizovaná služba, ponúkaná na základe platobného systému pay-per-use, ktorá poskytuje prístup k databáze na požiadanie s cieľom uložiť dáta.
Výhody.
Hlavnou výhodou koncepcie DaaS je vylúčiť zložitosť a náklady súvisiace s prevádzkovaním vlastnej databázy. DaaS má tieto výhody:
Thylacosmilus

Thylacosmilus je vyhynutý rod veľkého šabľozubého vačkovca. Žil v období miocénu až pliocénu v Južnej Amerike.
Opis.
Thylacosmilus bol približne veľkosti súčasného jaguára; dorastal do dĺžky asi 1,5 m a mohol vážiť 150 kg. Jeho charakteristickým znakom boli dlhé, šabľovité horné očné zuby, ktorými pripomínal šabľozubé mačky (ide o názorný príklad konvergentnej evolúcie). Na rozdiel od šabľozubých mačiek mu však tieto šabľovité zuby rástli nepretržite počas celého života. Keď malo zviera ústa zavreté, zuby boli chránené dlhými kožnými výrastkami, ktoré mu rástli dole pod bradou.
Thylacosmilus vyhynul pred približne 3 miliónmi rokov, pravdepodobne v dôsledku príchodu šabľozubých mačiek (vrátane rodu Smilodon) zo Severnej Ameriky, ktoré tieto vačkovce vytlačili.
Osrblianka (prítok Čierneho Hrona)

Osrblianka je potok na Horehroní, v juhozápadnej časti okresu Brezno. Je to ľavostranný prítok Čierneho Hrona, meria 15,8 km a je tokom IV. rádu. Dolným a stredným tokom vedie jedna z vetiev Čiernohronskej železnice.
Prameň.
Osrblianka pramení na severnom okraji Poľany, na severovýchodnom svahu vrchu Hájny grúň (1 207,7 m n. m.) v nadmorskej výške približne 975 m n. m.
Opis toku.
Od prameňa tečie smerom na sever, vteká do Veporských vrchov, kde tečie dolinou Veľká Prostredná, priberá významnejšie ľavostranné prítoky spod Hájneho grúňa a Vepra (1 277,2 m n. m.), pričom sprava nepriberá žiadne významné prítoky a stáča sa severovýchodným smerom. Pri horárni Tri Vody priberá zľava Jelení potok a v blízkosti horárne Podsuchá mení smer toku opätovne na sever. Na strednom toku preteká intravilánom obce Osrblie, zľava priberá Anderlovú a výraznejšie rozširuje svoje koryto. Na dolnom toku už pokračuje smerom na severovýchod, pri osade Hrušková priberá významný ľavostranný prítok a tečie v blízkosti horárni Gajdoška. Napokon vteká do intravilánu obce Hronec, kde v blízkosti centra ústi do Čierneho Hrona.
Ústie.
Do Čierneho Hrona sa vlieva v intraviláne obce Hronec, v blízkosti jej centra, v nadmorskej výške cca 491 m n. m.
Tomčany

Tomčany sú časťou mestskej časti mesta Martin, nachádzajú sa v jeho východnej časti. V minulosti boli Tomčany samostatnou osadou a neskôr obcou. Súčasťou mesta Martin sú od roku 1949.
Tomčanmi preteká Sklabinský potok (nazývaný aj Jordán) a v ich katastrálnom území sa nachádza športové letisko Martin. 
Dejiny.
Na územie dnešných Tomčian zasahoval chotár dnes už zaniknutej dediny Jordán, z ktorej v roku 1249 vyčlenil kráľ Belo IV. časť pôdy ako dar potomkom vojakov za ich služby. Jedným z obdarovaných bol aj Tomáš, od ktorého sa následne odvodzovalo aj pomenovanie tohto územia. Prvýkrát sa označenie Tomčian v podobe „"Thomkaháza"“ objavuje koncom prvej polovice 15. storočia, prvý poslovenčený názov „"Thomchyn"“ je doložený v roku 1521 ako prímenie občana Juraja Tomku.
V súpise turčianskej šľachty z roku 1709 sa uvádza, že v osade Tomčany sa nachádza jedna zemianska kúria. V roku 1785 mali Tomčany 18 domov a žilo tu 21 rodín. Postupne však obec upadala a v roku 1910 tu žilo iba 86 obyvateľov. 
V rokoch 1949 - 1955 bolo v súlade s plánom vytvorenia tzv. „veľkého Martina“ k mestu Turčiansky svätý Martin pripojených niekoľko susedných obcí vrátane Tomčian. 
V súčasnosti sú Tomčany súčasťou najväčšej mestskej časti mesta Martin s názvom „Ľadoveň-Jahodníky-Tomčany“.
Brôtovo

Brôtovo môže byť:
Vydrovo

Vydrovo môže byť:
Šaling

Šaling môže byť:
Trachemys scripta scripta

Trachemys scripta scripta je korytnačka z čeľade vodnice ("Emydidae"), poddruh korytnačky písmenkovej ("Trachemys scripta"). Trachemys scripta sú prvé korytnačky, u ktorých boli vyšľachtené farebné odrody.
Opis.
Dospelý samček má dĺžku asi 13-20 centimetrov, samičky asi 20-33 centimetrov. Karapax je obvykle hnedo čierny, často so žltými pruhmi. Koža je olivovo zelená so žltými miestami na nohách a krku. Plastrón je prevažne žltý so zelenými fľakmi na okrajoch. Na končatinách majú plávaciu blanu a pazúry. Samec má dlhé pazúry na predných končatinách a výrazne dlhší, v bázy širší chvost. Samica je väčšia, má krátke pazúry, otvor kloaky má výrazne bližšie panciera.
Najbližšie jej sú "Trachemys scripta elegans", "Trachemys scripta troosti", ale aj iné korytnačky z podčeľade "Deirochelyinae".
Potrava.
Patrí medzi všežravce. Živí sa hlavne hmyzom, kôrovcami, vodnými ulitníkmi a červami, občas tiež aj malými rybkami a mršinami drobných stavovcov. Mláďatá sú takmer výhradne mäsožravé, časom zvyšujú podiel prijímanej rastlinnej zložky zhruba až na 50%. Z rastlín v prírode jedia predovšetkým žaburinku, v zajatí sa živia púpavovými listami, šalátom alebo aj prebytkami akváriových rastlín, akými sú žaburinka, Pistia, Ceratopteris atď. Pre zdarný rast panciera je vhodné podavať mladým korytnačkám vápnikové koncentráty.
Reprodukcia.
V období párenia sa dvorí samec tak, že zaťahuje hlavu medzi predné končatiny, ktoré vystrčí s pazúrmi namierenými k samici a trepe nimi. Pohlavnej dospelosti dosahujú asi piaty rok, kľúčová je ale predovšetkým dosiahnutá veľkosť korytnačky. Rozmnožuje sa začiatkom jari. Dĺžka vývoja je asi 10-13 týždňov. Počiatkom leta si samica vyhĺbi nohami jamu, do ktorej nakladie 5 až 23, typicky 10 vajec. Jamu s vajcami prikryje zadnými nohami pieskom.
Výskyt.
Prirodzene sa vyskytuje na juhovýchode Spojených štátov amerických v oblasti od Floridy do júhovýchodnej Virgínie, kde je najrozšírenejšou korytnačkou. Vyskytuje sa ako v pomaly prúdiacich riekach, tak v údolných nivách, močiaroch a mokradiach.
Šaling (potok)

Šaling je potok na Horehroní, v centrálnej časti okresu Brezno. Je to pravostranný prítok Čierneho Hrona, meria 9,8 km a je tokom IV. rádu.
Prameň.
Pramení vo Veporských vrchoch (podcelok Balocké vrchy), na severnom svahu vrchu Rozsypok (1 128 m n. m.), v nadmorskej výške približne 1 035 m n. m.
Opis toku.
Na hornom toku tečie sprvu smerom na SSZ dolinou Pod Rozsypkom, zľava najprv priberá Podrôsypok, potom sprava prítok zvaný Pod Machyniarkou, prechodne sa stáča viac na severozápad a zľava priberá Kaliská. Následne priberá Podpomyváč sprava (v blízkosti Jilemnického horárne), z tej istej strany Martinovú, prechodne pokračuje smerom na západ a z ľavej strany postupne priberá Krivú, Hlbokú a Brozmanovú, pričom už tečie cez Starú dolinu|, stáča sa na severozápad a zľava priberá tri krátke prítoky prameniace na juhozápadnom, resp. západnom svahu Kýčerného grúňa (939 m n. m.). Na strednom toku tečie potom na krátkom úseku na sever k sútoku s pravostranným Pomývačným potokom, z tej istej strany priberá aj Boldišku a definitívne sa stáča západným smerom. Na dolnom toku postupne priberá Jankovú a Kráľovstvo sprava, Kušnierovú a Dolnú Kušnierovú zľava, Šafranku, Šopík, Drábovú, Valašku sprava a vteká do intravilánu obce Čierny Balog. Preteká miestnou časťou Dobroč, postupne ešte priberá Ondríkovú, Zasranú a Prvú dolinku sprava a východne od centra Dobroče sa v nadmorskej výške približne 575 m n. m. vlieva do Čierneho Hrona.
Freie Universität Berlin

Freie Universität Berlin (doslova "Berlínska slobodná univerzita/Slobodná univerzita (v) Berlín(e)") je verejná vysoká škola, ktorá sa nachádza v Berlíne.
Univerzita bola založená v roku 1948. V súčasnosti (2007) má univerzita celkovo 12 fakúlt, 3 vysokoškolské inštitúty a študuje na nej približne 35 000 študentov.
Stredoeurópska liga vo volejbale

Stredoeurópska liga vo volejbale alebo Stredoeurópsky pohár je európska regionálna volejbalová súťaž klubov v mužskej aj ženskej kategórii, ktorú organizuje Stredoeurópska volejbalová zonálna asociácia (MEVZA). Vznikla v roku 2005, a zúčastňujú sa jej klubové celky 6 krajín. Najúspešnejším klubom súťaže je slovinský klub ACH Volley Ľubľana s 8 víťazstvami u mužov a takisto slovinský klub Nova KBM Branik Maribor so 4 víťazstvami u žien.
Stredoeurópska liga MEVZA je nepriamym nástupcom "Stredoeurópskej interligy", ktorá sa hrala v rokoch 1993 až 2002. 
Systém súťaže.
Po základnej časti, v ktorej sa stretnú družstvá raz doma a raz vonku, nasleduje final four pre 4 najlepšie umiestnené tímy.
Brôtovo (potok)

Brôtovo je potok na Horehroní, v centrálnej časti okresu Brezno. Je to ľavostranný prítok Čierneho Hrona, meria 7,2 km a je tokom IV. rádu.
Prameň.
Pramení vo Veporských vrchoch (podcelok Balocké vrchy), pod sedlom Tlstý javor (1 015 m n. m.), na juhovýchodnom svahu vrchu Tlstý javor (1 068 m n. m.), SSV od obce Sihla v nadmorskej výške približne 925 m n. m.
Opis toku.
Od prameňa tečie najprv smerom na severovýchod k horárni Sedmák, v blízkosti ktorej priberá zľava Lopatu a Sedmák a na krátkom úseku tečie na východ. Následne sa oblúkom stáča na severovýchod, sprava priberá prítok tečúci západne od Dobročského pralesa, zľava dva krátke prítoky z východného svahu Ramže (1 029 m n. m.) a sprava Hatiarovu dolinku a Fajtovie salaš. Odtiaľ pokračuje smerom na sever k sútoku s ľavostranným prítokom zvaným Pod Skalicou, následne znovu severovýchodným smerom, z oboch strán priberá na strednom toku viaceré krátke prítoky (z pomenovaných Horná Suchá a Dolná Suchá zľava a Podstrungovú v blízkosti horárne v Brôtove sprava) a na dolnom toku už tečie smerom na sever. Z ľavej strany ešte priberá Jaškovú a Prednú jamu, koryto sa esovito stáča a vytvára výrazný oblúk prehnutý na východ. Napokon vteká do intravilánu obce Čierny Balog, kde sa v blízkosti centra miestnej časti Dobroč vlieva v nadmorskej výške cca 558 m n. m. do Čierneho Hrona.
Univerzitet u Beogradu

Univerzitet u Beogradu (doslova "Univerzita v Belehrade") je hlavná všeobecná univerzita v Belehrade. Bola založená v roku 1808. V roku 2010 mala 90 000 študentov.
Vydrovo (potok)

Vydrovo je potok na Horehroní, v centrálnej časti okresu Brezno. Je to ľavostranný prítok Čierneho Hrona, meria 8,6 km a je tokom IV. rádu. Potok preteká rovnomennou dolinou, jeho údolím vedie jedna z vetiev Čiernohronskej železnice, ktorá je v súčasnosti zrekonštruovaná a v prevádzke po vyústenie Obrubovanskej doliny.
Prameň.
Pramení vo Veporských vrchoch, v podcelku Balocké vrchy, na západnom svahu Obrubovanca (1 020,4 m n. m.) v nadmorskej výške cca 880 m n. m.
Opis toku.
V pramennej oblasti sa potok esovito stáča a smeruje na SSV, pričom sprava priberá Frnajsku a zľava Tmavú. Následne sa stáča smerom na severovýchod, zľava priberá Krivú, sprava prítok zo severozápadného svahu Obrubovanca a opäť zľava tri prítoky zo severovýchodného svahu Prostredného grúňa (845 m n. m.) a z tej istej strany významný Podtajchovský potok. Na krátkom úseku potom tečie na východ, sprava priberá ďalší významný prítok, Obrubovanský potok a ďalej už tečie smerom na severovýchod. Zľava priberá niekoľko krátkych prítokov z južných svahov Urbanovho vrchu (809,1 m n. m.), sprava Korytársky potok, prítok z lokality Pažiť a potok zvaný Fľúdričky. Napokon vteká do intravilánu obce Čierny Balog, mení smer toku na sever a preteká miestnou časťou Vydrovo, kde sa v nadmorskej výške približne 538 m n. m. vlieva do Čierneho Hrona.
Texas A&amp;M University

Texas A&amp;M University (často označovaná ako A&amp;M, alebo TAMU) je verejnovýskumná univerzita, nachádzajúca sa v College Station v americkom štáte Texas. Možno ju považovať za vlajkovú loď vyššieho vzdelávania v Texase. Je šiestou najväčšou univerzitou v Spojených štátoch s počtom študentov nad 50 000. Na pôde univerzity prebieha výskumná činnosť v projektoch, sponzorovaných agentúrami ako sú National Aeronautics and Space Administration (NASA), National Institutes of Health, National Science Foundation, a Office of Naval Research. Výsledky školy sú pozoruhodné najmä v odboroch klonovanie zvierat a priemysel ťažby ropy.
Prvá inštitúcia verejného vysokého vzdelávania v Texase otvorila svoje brány 4. októbra 1876 pod názvom "Agricultural and Mechanical College of Texas". Jej pôvodným zámerom bolo vzdelávanie v poľnohospodárstve a vojenskej technike. V šesťdesiatych rokoch prebehla desegregácia univerzity a vzhľadom na zvyšujúcu sa akademickú úroveň a zväčšujúci počet študijných odborov texaskí zákonodarcovia v roku 1963 premenovali vysokú školu na Texas A&amp;M University. Písmená "A&amp;M", sú pôvodne skratkou pre "Agricultural and Mechanical" (Poľnohospodárska a strojárska), dnes ale zostávajú len spojnicou s minulosťou školy. Študenti univerzity, jej absolventi a univerzitné tímy sú prezývaní „Aggies“.
Areál školy je jeden z najväčších v Spojených štátoch, rozkladá sa na ploche . Nachádza sa tam prezidentská knižnica Georgea Busha (George Bush Presidential Library). V areáli školy býva približne jedna pätina študentov. Na pôde univerzity pôsobí približne 800 oficiálne uznaných študentských organizácii. A&amp;M má dve hlavné pobočky: Texas A&amp;M v Galvestone a Texas A&amp;M University V Katari. Univerzita ponúka akademické tituly vo viac ako 150 odboroch prostredníctvom desiatich pracovísk a 18 výskumných inštitúcií.
Sljeme

Sljeme () je najvyšší vrch Medvednice, menšieho pohoria na severozápade Chorvátska, pri meste Záhreb. 
V rámci pohoria je výškovo nevýrazný vrchol ľahko identifikovateľný vďaka 169 m vysokému vysielaču, postavenom v roku 1973. Na vrchol vedie cesta i lanovka a patrí – práve pre blízkosť k centru metropoly a dostupnosti, k obľúbeným rekreačným oblastiam.
Portishead

Portishead () je anglická trip-hopová skupina, ktorá vznikla v roku 1991 v Bristole. Skupina je pomenovaná po meste 13 km západne od Bristolu s rovnakým názvom. Skupina sa skladá z Geoffa Barrowa, Beth Gibbons a Adriana Utleya a niekedy je ako člen označovaný aj Dave McDonald, zvukár albumov "Dummy" a "Portishead".
Hip-Hop.sk

Hip-Hop.sk (niekedy nazývané aj Label Hip-Hop.sk) bolo hudobné vydavateľstvo, ktoré založil v roku 2004 Ľuboš "Lumir" Krupiczer, šéfredaktor webovej stránky Hip-Hop.sk, z ktorej bol odvodený aj názov vydavateľstva. Hip-Hop.sk bolo prvé vydavateľstvo na Slovensku, ktoré sa špecializovalo na hip-hop a vyšli pod ním albumy od H16, Mikyho Moru, AMO alebo od L.U.Z.Y. V roku 2009 ukončilo svoju činnosť.
História.
Vydavateľstvo Hip-Hop.sk založil v roku 2004 Ľuboš "Lumir" Krupiczer, keď sa mu nepáčilo, že niektoré slovenské hip-hopové albumy v tom čase vyšli pod českými vydavateľstvami a chcel rozbehnúť niečo aj na Slovensku. Prvý nosič, ktorý vyšiel pod Hip-Hop.sk bolo EP "Jednašeska ftvojom klube" od skupiny H16, ktoré vyšlo aj na vinyle. CD vyšlo v náklade 2 000 kusov a ako jediný nosič Hip-Hop.sk bol vydaný bez spolupráce s veľkým vydavateľstvom. Na jar 2005 začalo vydavateľstvo spolupracovat s Universal Music a v spolupráci s nimi vyšiel album "Original" od AMO a ešte pred ním mixtape "Rapsuperstar vol. 1". V spolupráci s Universal Music mal vyjsť aj album "Kvalitný materiál" od H16, kvôli zlej komunikácii ale Hip-Hop.sk ukončilo spoluprácu s Universal Music a začalo hľadať nového partnera, ktorým sa neskôr stalo hudobné vydavateľstvo EMI. "Kvalitný materiál" bol prvý album, ktorý vznikol v spolupráci s EMI a po predajnej stránke bol najúspešnejším albumom vydavateľstva, získal platinovú platňu, predalo sa z neho viac ako 7 000 kusov a bol nominovaný na ocenenie hudobnej akadémie Aurel 2006 v kategórii Hip-Hop, no čistý zárobok vydavateľstva podľa slov zakladateľa bol nízky, iba okolo 166 €.
Koncom roka 2006 a v roku 2007 vydavateľstvo vydalo ďalšie projekty, albumy "Moratón" od Mikyho Moru, "3mená 4písmená" od L.U.Z.Y., "Duo" od Druhej Strany, mixtape "Hra sa začína" od DJa Kappu a EP "Hovorit volne" od Turbo Boost. Aj napriek pozitívnemu prijatiu, úspechom a ďalším získaným platniam podľa Lumirovych slov bolo vydavateľstvo v strate okolo 10 000 €. Preto sa rozhodol pre ďalšie projekty upraviť financovanie a medzitým vyšiel začiatkom roka album "Nepatrím medzi..." od Moma, ktorý bol pre vydavateľstvo po zisku približne 830 € prvý nestratový. Počas roka 2008 vyšli ďalšie albumy "Čísla Nepustia" od H16, druhý sólový album od Mikyho Moru, "Otvorenie" od Opaka, "Album" od skupiny Stanica Projekt (ktorý vyšiel v limitovanom náklade 1 000 kusov) a výberovka "PreHlad 2008". Po predajnej stránke projekty neboli také úspešné v porovnaní s albumami z rokov 2006 – 2007, ale vďaka novému modelu financovania sa podarilo čiastočne pokryť stratu vydavateľstva z predošlých projektov, keď podľa Lumirovych slov bol z nich čistý zisk okolo 4 500 €.
30. marca 2009 vyšlo pod vydavateľstvom posledný album "Sekvencie" od producenta G-Boda a tesne pred skončením vydavateľskej činnosti spravilo Hip-Hop.sk DVD "VideoPreHlad". Lumir ukončil vydavateľskú činnosť kvôli nedostatku času, motivácie a nevďačnosti zo strany niektorých umelcov.
Hartwall Arena

Helsinki Halli (v minulosti Hartwall Arena) je veľká multifunkčná aréna v Helsinkách vo Fínsku. Aréna niesla meno po najväčšom sponzorovi, spoločnosti vyrábajúcej nápoje Hartwall, ktorá tiež sídli v Helsinkách, avšak po začiatku ruskej invázie na Ukrajinu firma odstúpila od názvu, kvôli tomu, že vo vedení haly sú ruskí oligarchovia.
Primárne je využívaná na ľadový hokej, domácim tímom je fínsky hokejový tím Jokerit. 
V rokoch 1997 a 2003 sa v aréne konali Majstrovstvá sveta v ľadovom hokeji. Hartwall Arena bola tiež dejiskom Majstrovstiev sveta v ľadovom hokeji 2012 a Majstrovstiev sveta v ľadovom hokeji 2013. Na MS v hokeji v roku 2012 sa tu odohrali zápasy jednej základnej skupiny, štvrťfinálové boje tejto skupiny, ďalej aj semifinále a boje o medaily. V roku 2013 sa tu hrali iba zápasy jednej skupiny a polovica štvrťfinálových zápasov.
Greater Sudbury

Greater Sudbury (po slovensky: Veľké Sudbury) je kanadské mesto v severnom Ontariu. Vzniklo v roku 2001 spojením miest a mestečiek bývalého okresu Regional Municipality of Sudbury a niekoľkých nezačlenených obcí. V histórii bolo mesto svetovým lídrom v ťažbe niklovej rudy, v súčasnosti je hlavným obchodným, ekonomickým, zdravotníckym a vzdelávacím centrom severovýchodného Ontária. 
História.
Európska kolonizácia sa začala v súvislosti s ťažbou dreva. Počas výstavby Transkanadskej železnice boli v roku 1883 objavené náleziská niklovej rudy. V posledných rokoch sa mesto mení na turistické a vzdelávacie centrum. 
Ekonomika.
Greater Sudbury je najväčším mestom severného Ontaria a dvadsiatym najväčším mestom Kanady. Ekonomika mesta bola v 20. storočí zameraná na ťažbu niklu. Mesto sa nachádza v oblasti tzv. Sudbury Basin, ktorý predstavuje štruktúru po dopade meteoritu v prekambriu, ktorá je bohatá na rôzne, hlavne však niklové rudy. Ťažba niklu ale postupne strácala na význame. Greater Sudbury je momentálne finančným, obchodným centrom, ako aj centrom vedy a výskumu. V roku 2006 jedna z hlavných spoločností na ťažbu niklu Vale, zamestnávala len 5 percent práceschopného obyvateľstva mesta.
Školstvo.
Mesto je domovom bilinguálnej (francúzko-anglickej) Laurentian University. Nachádzajú sa tu aj anglická Cambrian College a frankofónna Collège Boréal. V meste je niekoľko desiatok základných a stredných škôl, ktoré vzdelávajú v anglickom a/alebo francúzskom jazyku.
Šport.
V Sadbury sa v roku 1988 konali Majstrovstvá sveta juniorov v ľahkej atletike. Zo Sadbury pochádza 81 hráčov NHL.
Gideon Sundback

Gideon Sundbäck (* 24. apríl 1880 – † 21. jún 1954) bol švédsko-americký inžinier elektrotechniky. Najčastejšie je spájaný so svojou prácou v rozvoji zipsu.
Patent z roku 1917.
Sundbäckov americký patent # 1 219 881:
Eurydiké (dcéra Klymena)

Eurydiké alebo Eurydika alebo zriedkavo Eurydike (starogr. Εὐρυδίκη – Eurydiké, ) je v gréckej mytológii, najstaršia dcéra Klymena, manželka pylského kráľa Nestora.
Eurydika a Nestor boli rodičmi Thrasyméda, účastníka trójskej vojny. Iný antický zdroj však uvádza, že pylský kráľ Nestor sa oženil s Anaxibiou, dcérou Kratiea a splodil s ňou dcéry Peisidiku a Polykastu a synov Persea, Straticha, Aréta, Echefróna, Peisistrata, Antilocha a Thrasyméda.
Hlboké (Klenovec)

Hlboké alebo Hlbokô je osada obce Klenovec. 
Poloha.
Nachádza sa vo Veporských vrchoch v údolí Veporského potoka, asi 12 km severozápadne od centra obce. 
Dejiny.
Pôvodná miestna časť Klenovca je v súčasnosti chatovou oblasťou. Kedysi hospodárske usadlosti boli po vybudovaní vodárenskej nádrže Klenovec nútené ukončiť s poľnohospodárskou výrobou. Komunikáciou z obce premával autobus, ktorý zabezpečoval spojenie obyvateľov. Na Veporskom potoku stála vodnou turbínou poháňaná píla, neďaleko ktorej sa nachádzala poľnohospodárska usadlosť (tzv. kolešňa). V súčasnosti sú všetky pôvodné obydlia upravené a využívajú sa ako chaty.
Garabogazköl Aylagy

Garabogazköl (Aylagy) (-po turkménsky; - Kara-Bogaz-Gol) je lagúna Kaspického mora v provincii Balkan v Turkménsku. V preklade názov znamená jazero Čierneho hrdla. Jeho rozloha je 18400 km².
Od hlavnej časti mora je oddelená miestami len kilometer širokou rovnomennou kosou, cez ktorú vedie asi 200 metrov široký a 11 kilometrov dlhý rovnomenný prieliv. Hladina lagúny je 30 metrov pod úrovňou svetových morí a z dôvodu rýchleho odparovania vody v lagúne o 4,5 metra nižšie ako hladina Kaspického mora, a tak v prielive vznikla stála morská rieka s rýchlosťou toku 1 až 3 m³/s. Lagúna je maximálne 3,5 metra hlboká. Oproti Kaspickému moru má omnoho vyššiu salinitu - 280 až 305 ‰.
História.
Keďže sa hladina Kaspického mora neustále znižuje z dôvodu vyparovania vody, v roku 1972 vznikli plány na prehradenie prielivu, ktorá by regulovala odtok vody do lagúny Garabogazköl, ktorý vtedy dosahoval 10 až 12 km³ za rok, na rozdiel od súčasných 2 až 3 km³ ročne. V roku 1980 lagúnu úplne oddelili od mora, čo viedlo k úplnému vyschnutiu lagúny v roku 1982. Následkom bola rozsiahla ekologická katastrofa, keď soli z vysušeného dna lagúny odvial vietor a tie následne kontaminovali pôdu a spôsobili zdravotné problémy mnohým obyvateľom stovky kilometrov v smere vetra na východ od lagúny. Na fotografiách NASA z 20. augusta 1984 je vidieť úplne vyschnutú lagúnu. Po tejto katastrofe čiastočne obnovili prítok vody do lagúny. V roku 1992, keď hladina vody v Kaspickom mori začala stúpať, priehradu prelomili a lagúna bola opäť napustená vodou.
Osídlenie.
V okolí zálivu sa nachádza niekoľko sídiel, väčšinou okolo priemyselných závodov na ťažbu minerálov a solí (mirabilit) zo zálivu, ako napríklad mesto Garabogaz (predtým Bekdaš), centrum ťažby sulfátov. Mesto sa síce nachádza na kose oddeľujúcej lagúnu, no leží na brehoch Kaspického mora. Má 7300 obyvateľov (1991).
Kosa (geomorfológia)

Kosa je akumulačný geomorfologický útvar – úzky a dlhý piesočnatý výbežok pevniny do mora, pripomínajúci siluetou pracovný nástroj kosu. 
V najjednoduchšej forme kosy vznikajú v miestach, kde sa nánosy, unášané vodným prúdom pozdĺž pobrežnej čiary, začínajú usadzovať - spravidla tam, kde sa pobrežie náhle stáča do vnútrozemia a prúd obieha mys. V takom prípade rýchlosť prúdu a tým aj schopnosť unášať piesok klesá a vzniká kosa. Pokiaľ je kosa veľmi dlhá a druhým koncom sa približuje či dotýka pobrežia, vzniká za ňou takzvaný liman – zátoka či jazero takmer alebo úplne odrezané od mora. 
Ak sa nachádza tesne pred pobrežím ostrov či skalisko, môže aj v jeho tieni podobným spôsobom dochádzať k akumulácii, ktorá prepojí ostrov s pevninou. Takto vzniknutá šija, spájujúca ostrov s pevninou, sa nazýva tombolo. 
Charakteristické výskytom kos sú v Európe južné a juhovýchodné pobrežia Baltského mora (Helská, Vislianska a Kuršská kosa), severozápadné pobrežie Čierneho mora (Tendrovská kosa) a Azovského mora (Arabatská kosa).
V Japonsku je známa kosa Amanohašidate, ktorá patrí medzi tri slávne japonské scenérie.
Liman (geografia)

Liman je morský záliv či pobrežné jazero, polozatvorený/-né kosou, najčastejšie (ale nie len) pri ústí rieky.
Liman pri ústí rieky.
Liman je jazero, záliv alebo estuár riečneho ústia, pri ktorom si rieka pred sebou vytvorí útvar zo sedimentov a celá tým sama seba zahradí až na malý výtok (ktorý je spravidla umiestnený skraja), kde pozvoľne vyteká napr. do mora. Toto zahradenie má často formu kosy.
Voda v limane býva brakická s premenlivou slanosťou, ale pri malom prítoku sladkej vody sa môže liman silno zasoľovať následkom vyparovania. Tento typ ústia nie je veľmi častý. Najčastejšie sa limany nachádzajú na pobreží, kde majú prílivy malé vzdutie, napr. v Čiernom mori a v Baltskom mori vo Viselskom a Kuronskom zálive.
Eurydiké (nereida)

Eurydiké alebo Eurydika alebo zriedkavo Eurydike (starogr. Εὐρυδίκη – Eurydiké, ) je v gréckej mytológii morská nymfa (nereida), jedna z päťdesiatich dcér morského boha Nérea a jeho manželky Dóridy. 
V latinskom diele "Fabulae" (bájky) pravdepodobne od autora Hygina sa zachovalo mnoho mýtov a aj ich alternatívne verzie, ktoré sa v iných dielach nenachádzajú. Morská panna Eurydika je jednou z mnohých mýtických postáv, uvedenou len v tomto diele.
Šakal (rozlišovacia stránka)

Šakal môže byť:
Megatherium

Megatherium je vyhynutý rod veľkého pozemného leňocha. Žil od pliocénu do pleistocénu, pred približne 5,3 miliónmi rokov v Strednej a Južnej Amerike. 
Opis.
"Megatherium americanum" bol jedným z najväčších suchozemských cicavcov vôbec; bol skoro taký veľký a ťažký ako dnešný Slon africký. Bol 6 metrov dlhý a vážil 4 až 5 ton. Rovnako ako dnes žijúce stromové leňochy, aj Megatherium mal prsty zakončené veľkými zahnutými pazúrmi. Namiesto šplhania po stromoch mu však zrejme slúžili na priťahovanie konárov stromov k papuli, alebo na obranu pred predátormi. Tak ako väčšina leňochov, aj Megatherium obýval stepi s riedkymi lesíkmi a pralesy, kde sa živil rôznymi listami a trávami. 
Rod Megatherium vymizol pred 8 až 10 tisíc rokmi. Dôvodom vyhynutia boli pravdepodobne klimatické zmeny (príchod ľudí mal malý vplyv na vyhynutie).
Kleité (mytológia)

Kleité alebo Kleita alebo zriedkavo Kleite (starogr. Κλείτη – Kleité, ) je v gréckej mytológii dcéra veštca Meropa.
Jej sestrou bola Arisbé, prvá žena trójskeho kráľa Priama. Manželom Kleité sa stal kráľ Kyzikos, vládca ostrova v Marmarskom mori.
Svadobná hostina Kleité a kráľa Kyzika sa konala práve v čase, keď tadiaľ plávala loď Argó s posádkou Argonautov, ktorí boli na dlhej a nebezpečnej ceste do Kolchidy pre zlaté rúno. Kráľ Kyzikos Argonautov priateľsky privítal, vystrojil im veľkú hostinu a pri odchode ich upozornil na nebezpečenstvo, ktoré im môže hroziť na protiľahlom brehu.
Národ Dolionov, ktorému vládol Kyzikos, bol sužovaný divokými trojrukými obrami a tí nakoniec na odchádzajúcu loď Argonautov predsa len zaútočili. Herakles ich ale s malým výsadkom premohol a Argonauti pokračovali v ceste.
V noci sa však strhla silná búrka, vietor loď obrátil a zahnal späť k brehom ostrova kráľa Kyzika. Obyvatelia si ich v noci pomýlili s pirátmi a zaútočili na nich. Argonauti sa im postavili na odpor, ale nočná tma im zabránila poznať, kto proti nim stojí. Ráno zdesene zistili, že pobili mnoho Dolionov, medzi nimi aj ich kráľa Kyzika, ktorého usmrtil šíp Iásona. Tri dni a tri noci potom trvala spoločná smútočná slávnosť na počesť mŕtveho kráľa a padlých bojovníkov.
Uvádza sa, že keď sa Kleité dozvedela o smrti svojho manžela, zo žiaľu sa pomiatla a obesila sa.
Bélos

Bélos (starogr. Βῆλος – Bélos, ) môže byť:
Liman

Liman môže byť:
Reštrikcia

Reštrikcia môže byť:
Popová

Popová môže byť:
Lekárska terminológia

Lekárska terminológia je súhrnný súbor pojmov a ich pomenovaní v medicíne. Využíva väčšinou klasickú latinčinu a klasickú gréčtinu. Hlavným dôvodom je už nemeniaca sa slovná zásoba a gramatický systém, historické korene medicíny v období starovekého Grécka a Rímskej ríše, celosvetová zrozumiteľnosť a platnosť bez uprednostňovania „živých“ jazykov, obsahová presnosť. Veľkou výhodou je možnosť takmer ku každému latinskému podstatnému menu vytvoriť prídavné meno a schopnosť gréčtiny tvoriť zložené slová, ktoré by v živom jazyku vyžadovali viacslovný a zložitý opis. Nezanedbateľný význam má i nezrozumiteľnosť pre laika.
Charakteristika.
Lekársku terminológiu tvoria dva základné piliere:
Anatomická nomenklatúra ().
Z viac ako 80% ju tvoria latinské výrazy, zvyšok predstavujú termíny grécke. Prvou systematickou nomenklatúrou bola tzv. "Bazilejská anatomická terminológia" z roku 1895. Medzinárodný kongres anatómov ju však neprijal, preto ju v roku 1935 nahradila "Jenská anatomická terminológia". V roku 1955 bola inovovaná na kongrese v Paríži, kde bolo prijaté "Parížske anatomické názvoslovie", ktoré s menšími úpravami a dodatkami platí aj v súčasnosti (terminológia sa v pravidelných intervaloch reviduje).
Základné pravidlá súčasnej anatomickej nomenklatúry:
Klinická lekárska terminológia.
Klinická lekárska terminológia je na rozdiel od anatomickej nomenklatúry jazykovo pomerne nesúrodá a značne neprehľadná. V krajinách Európy sa presadzuje názvoslovie WHO a to najmä v podobe Medzinárodnej klasifikácie chorôb, anglosaské krajiny a USA majú klasifikácie vlastné (ICD, MeSH a ďalšie).&lt;br&gt;Hlavným problémom je veľké množstvo používaných eponým a problematická systemizácia v dôsledku neustále pribúdajúcich nových medicínskych termínov. Takisto je zrejmý silný vplyv angličtiny, ako súčasného medzinárodného jazyka medicíny.
Slovenská lekárska terminológia.
Prvé pokusy o slovenskú lekársku terminológiu mali spočiatku charakter prekladových slovníkov (Polákovič, 1920; Halaša, 1926). Za prvé komplexné dielo možno však považovať až "Nomina anatomica - Slovenské telovedné názvoslovie" profesora J. Ladzianského z roku 1935. "Anatomické názvoslovie" z roku 1962 vychádzalo práve z tohto diela, pričom jeho autormi boli pracovníci Ústavu slovenského jazyka SAV na čele s J. Horeckým.
Rapid

Rapid môže byť:
Škoda Rapid

Rapid môže byť automobilový model značky Škoda:
Brusnianka

Brusnianka môže byť:
Stredoeurópska liga vo volejbale mužov 2011/12

Stredoeurópska liga vo volejbale mužov v sezóne 2011/12 bol 7. ročník stredoeurópskej ligy vo volejbale mužov, ktorú organizuje MEVZA. Titul obhajoval ACH Volley Ľubľana, no z druhého svojho víťazstva sa tešili hráči Hypo Tirol Innsbruck.
Systém súťaže.
Po základnej časti, v ktorej sa stretli družstvá raz doma a raz vonku, nasledovalo štvrťfinále so všetkými družstvami základnej časti. To sa hralo na 2 dve stretnutia, doma a vonku. V tejto sezóne dva kluby Hypo Tirol Innsbruck a ACH Volley Ľubľana, ktoré účinkovali v Lige majstrov, nastúpili až vo štvrťfinále. Víťazi štvrťfinále postúpili do Final four, ktoré sa hralo v Humennom.